Holder stafettrekkefølgen hemmelig
Landslagssjef Egil Gjelland fikk spørsmål om han kom til å fortelle hvem som går hvilken etappe på morgendagens stafett. Svaret kom lynkjapt: – Nei. Da stafettlaget kom inn i presserommet på Rica Park Hotel i Holmenkollen i dag, kom som ventet brødrene Bø, Svendsen og Ole Einar Bjørndalen inn. Endelig skulle svaret på hvem Norges ankermann i morgen ville bli: Men den gang ei. Norge er ikke nødt til å melde inn stafettlaget sitt før klokken 17.30 i dag. Inntil da har ikke skiskytterledelsen tenkt å gi konkurrentene noe gratis - rekkefølgen på etappene holdes tett til brystet til fristen går ut. – Det er ganske vanlig at vi ikke ønsker å gå ut med laget før et er offentlig. Det er ingen vits i å gi de andre nasjonene noe fortrinn, sier Ole Einar Bjørndalen til VG. Sett denne? Her er Svendsens drømmescenario på stafettenDet store spørsmålet gjennom VM-uken har vært hvem som vil gå den fjerde og siste etappen. Emil Hegle Svendsen har vært Norges faste ankermann de siste årene, han har hatt denne rollen i de fire siste mesterskapene. Stort sett med hell - trønderen har vært en knusende avslutter, og han har også gang på gang vist seg som en iskald fisk på standplass på siste stående skyting, gjerne i tøffe dueller mot verdens beste skiskyttere. Så du denne? Bø var én millimeter fra VM-gull Men denne vinteren har også Tarjei Bø blitt forsøkt som ankermann. På etterjulsvinteren var Svendsen langt nede - han fikk ikke det fysiske til å fungere, og han lette febrilsk etter en form han håpet å finne i god tid før VM. Svendsen hoppet til slutt av verdenscupsirkuset i Anterselva, og reiste hjem for å trene. Bø, som har vist en langt mer stabil form denne vinteren, har fått prøvd seg på sisteetapper.Skiskytterne forteller selv at de har gitt sine beskjeder til landslagsledelsen om tanker og ønsker rundt etappefordelingen. Men trenerne, med Egil Gjelland i spissen, har selvsagt det siste ordet, og etter normaldistansen i går samlet han de fire skiskyttergutta til et møte. Der ble beskjeden gitt om hvilke etapper hver enkelt skulle ha. – Vi har ikke diskutert dette så veldig mye før i går, faktisk. Det var stort sett Egil som snakket, vi andre var stille og slitne. Det var god enighet rundt hva vi skulle gå for, sier Svendsen til VG. – Det ble ikke så mye lugging og kloring? – Haha! Litt. Men det skal det være, gliser han. Lest denne? Fourcades krasse svar til BøStafett er spesielt ,og en VM-stafett er ekstra spesiell. Så hvem burde få gå den under dette mesterskapet? Det er et spørsmål som har blitt stilt helt siden VM åpnet med mix stafett forrige uke, og Tarjei Bø ikke fikk full klaff da han gikk Norge inn til bronse som ankermann. Samtidig hadde Svendsen også en ganske horribel opplevelse på sprinten - men han reiste kjerringa til bronse på jaktstarten. Tarjei Bøs helg ble ødelagt av bomskudd, og ingen klare svar rundt ankervalget ble gitt. – Jeg viste på søndag at jeg har gode kort på hånden når det gjelder avslutninger. Jeg har hatt ankerrollen før, og av og til har det gått j*** bra. Andre ganger dårlig. Det får bli en avveining som trenerne gjør, hvem som er tryggest, hvem som er best i en spurt, sa Svendsen etter målgang på normalen i går. Fått med deg denne? Skiskytter tatt for doping Herrestafetten har vært et av de største målene for skiskyttergutta denne vinteren, og de trekkes også fram som favoritter av andre nasjoner. – Stafetten er den vanskeligste konkurransen i VM. Norge har det sterkeste laget, og er favoritter. De fortjener å vinne ut fra det potensialet de har. Men skiskyting handler ikke om potensial, det handler om det man gjør i løypa, sa Martin Fourcade til VG i går. PS! I dag er det jentene som skal gå stafett i Holmenkollen, den starter klokken 15.30. Herrene skal gå til samme tidspunkt i morgen. Du kan følge begge løpene på NRK.
Johannes Thingnes Bø, Tarjei Bø, Emil Hegle Svendsen og Ole Einar Bjørndalen skal «selvsagt» gå morgendagens stafett for Norge. Men rekkefølgen nekter landslagsledelsen å avsløre før fristen går ut i ettermiddag.